РЕПУБЛИКА СРБИЈА

НАРОДНА СКУПШТИНА

01 Број 06-2/99-22

Одбор за финансије, републички буџет

и контролу трошења јавних средстава

31. август 2022. године

Б е о г р а д

ЗАПИСНИК

ПРВЕ СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 31. АВГУСТА 2022. ГОДИНЕ

Седница је почела у 14,15 часова.

Седницу је, у складу са чланом 25. став 1. Пословника Народне скупштине, сазвао Владимир Орлић, председник Народне скупштине.

У складу са чланом 25. став 2. Пословника седници је, до избора председника Одбора, председавала народна посланица Розалија Екрес, најстарији присутни члан Одбора.

Седници су присуствовали чланови Одбора: Верољуб Арсић, Ана Белоица, Мирослав Кондић, Светлана Милијић, Никола Радосављевић, др Александра Томић, Тијана Давидовац, Душан Бајатовић, Владимир Обрадовић, Бојана Букумировић, Небојша Зеленовић, Војислав Вујић и Владан Ђукић.

Седници су присуствовали заменици чланова Одбора: Ђорђе Станковић (заменик Мирослава Алексића) и Миодраг Гавриловић (заменик Ненада Митровића).

Седници није присуствовао члан Одбора Верољуб Стевановић.

Седници су присуствовали и народни посланици: Светозар Вујачић и Далибор Јекић.

У складу са чланом 25. став 3. Пословника Народне скупштине, за ову седницу одређен је следећи:

Д н е в н и р е д:

1. Избор председника Одбора;
2. Избор заменика председника Одбора.

**ПРВА ТАЧКА ДНЕВНОГ РЕДА**: **Избор председника Одбора**

Председавајућа је замолила Николу Радосављевића, који се претходно јавио за реч, да се обрати члановима Одбора. Он је истакао да је овај Одбор један од најважнијих у Народној скупштини и да је веома важно да буде вођен од стране неког ко има искуства и ко је добар познавалац јавних финансија и монетарне политике. Нагласио је да Верољуб Арсић испуњава ове услове и предложио га за председника Одбора.

Миодраг Гавриловић је поставио питање, да ли ће се поштовати претходни договори око расподеле места у одборима.

Розалија Екрес је одговорила да не може да одговори на ово питање, јер се не односи на дневни ред.

Александра Томић је подржала предлог Николе Радосављевића и додала да Верољуб Арсић има велико искуство у раду Одбора у последњих 10 година и да је дао велики допринос у раду Одбора.

Душан Бајатовић је у име посланичке групе СПС-а истакао да ће подржати овај предлог и одговорио Миодрагу Гавриловићу да ће се поштовати претходни договори.

Одбор је једногласно (16 гласова „за“) усвојио предлог народног посланика Николе Радосављевића и за председника Одбора изабрао Верољуба Арсића.

**ДРУГА ТАЧКА ДНЕВНОГ РЕДА**: **Избор заменика председника Одбора**

Верољуб Арсић, председник Одбора се захвалио члановима на избору и предложио и образложио предлог да се за заменика председника Одбора изабере Душан Бајатовић, члан Одбора.

Одбор је једногласно (16 гласова „за“) усвојио предлог председника Одбора и за заменика председника Одбора изабрао Душана Бајатовића.

Седница је завршена у 14,30 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић Верољуб Арсић